नेय्मर
**नेय्मर डा सिल्वा सैंटोस जुनिओर** (पुर्तगाली उच्चारण: [nejˈmaʁ dɐ ˈsiwvɐ ˈsɐ̃tus ˈʒũɲoʁ]; ५ फ़रवरी 1992में जन्म) सामान्यतः नेय्मर के रूप में जाने जाते हैं, लीग 1 में फ्रेंच क्लब पेरिस सेंट-जर्मेन के लिए खेलने वाले ब्राजील के एक फुटबॉल खिलाड़ी है।
नेय्मर अपनी शुरुआती उम्र में ही सैंटोस में प्रमुखता में आये, जहां उन्होंने १७ साल की उम्र में अपनी पेशेवर शुरुआत की। उन्होंने क्लब को लगातार दो कैम्पियोनाटो पॉलिस्टा चैम्पियनशिप, एक कोपा डू ब्रासील और २०११ कोपा लिबर्टाडोरस को जीतने में मदद की, जो की सैंटोस का १९६३ के बाद से पहला महाद्वीपीय खिताब था। नेय्मर ने २०११ और २०१२ में दक्षिण अमेरिकी फुटबॉलर पुरस्कार जीता, जिसके बाद वह बार्सिलोना के साथ शामिल हो गए। लियोनेल मेस्सी और लुइस सुआरेज़ के साथ बारसा के हमला करने वाले त्रिक के हिस्से के रूप में, उन्होंने २०१४-१५ के सीज़न में ला लीगा, कोपा डेल रे, और यूईएफए चैंपियंस लीग का महाद्वीपीय त्रयी को जीता, जिसके बाद उन्होंने अगले वर्ष घरेलू डबल जीता। वह २०१५ में फीफा बैलोन डी'ओर के लिए तीसरे स्थान पर रहे। अगस्त 2017 में, नेय्मर ने 22.2 करोड़ यूरो (26.3 करोड़ डॉलर) के कीर्तिमान समझौते के बाद बार्सिलोना से पेरिस सेंट-जर्मेन ज्वाइन किया, जिससे वह दुनिया के सबसे महंगे खिलाड़ी बन गए।

१८ साल की उम्र में डेब्यू के बाद से, ब्राजील के लिए ८३ मैचों में ५३ गोल के साथ, नेय्मर अपने राष्ट्रीय टीम के चौथे सबसे ज्यादा गोल करने वाले खिलाड़ी हैं। वह २०११ के दक्षिण अमेरिकी युवा चैम्पियनशिप (जिसमें उन्होंने सबसे ज्यादा गोल दागे थे) और २०१३ फीफा कन्फेडरेशन कप (जहां उन्होंने टूर्नामेंट के सर्वश्रेष्ठ खिलाड़ी के रूप में गोल्डन बॉल जीता था) में ब्राजील की जीत में एक महत्वपूर्ण खिलाड़ी थे। २०१४ फीफा विश्व कप में उनकी भागीदारी चोट की वजह से बीच में रुक गयी थी और २०१५ कोपा अमेरीका में निलंबन की वजह से। अगले साल उन्होंने ब्राज़ील की कप्तानी कर ब्राज़ील को २०१६ ग्रीष्मकालीन ओलम्पिक में स्वर्ण पदक जीताकर पुरूष फुटबॉल को उनका सबसे पहला ओलम्पिक स्वर्ण पदक जितवाने में योगदान दिया।

वह अपनी त्वरण, गति, ड्रिब्लिंग, परिष्करण और दोनों पैरों की क्षमता के लिए जाने जाते हैं। उनकी खेल शैली ने उनके लिए प्रशंसा अर्जित की है। पूर्व दिग्गज ब्राजील खिलाड़ी पेले से उनकी तुलना की जाती है, खुद पेले ने नेय्मर के लिए कहा है की "नेय्मर एक शानदार खिलाड़ी हैं"। पिच से बाहर, वह दुनिया के सबसे प्रमुख खिलाड़ियों में से एक माने जाते हैं। ईएसपीएन के अनुसार, २०१६ में वह विश्व के चौथे सबसे प्रसिद्ध एथलीट थे।

प्रारंभिक जीवन
--------------

नेय्मर डा सिल्वा सैंटोस जुनिओर का जन्म साओ पाउलो राज्य में स्थित मोगी दास क्रुज़ेस में नेय्मर सैंटोस सीनियर और नादिन दा सिल्वा के परिवार में ५ फ़रवरी १९९२ को हुआ था। उन्होंने अपना नाम अपने पिता से विरासत में लिया, जो एक पूर्व फुटबॉलर थे और अपने बेटे के सलाहकार बन गए जैसे जैसे नेय्मर की प्रतिभा बढ़ने लगी। नेय्मर ने अपने पिता की भूमिका पर टिप्पणी की: "मेरे पिता मेरे पक्ष में मेरी छोटी उम्र से हैं। वह चीजों का, मेरी वित्तीय और मेरे परिवार का ख्याल रखते है।" बड़े होते हुए, नेय्मर ने अपने फुटसल के प्रेम को गली फुटबॉल से जोडा।

२००३ में वह अपने परिवार के साथ साओ विसेंटे स्थानांतरित हो गए, जहां उन्होंने पोर्त्युगीज़ सान्तिस्ता की युवा टीम की तरफ से खेलना शुरू किया।  उसके बाद २००३ के आखिर में वह सैंटोस में स्थानांतरित हो गए, जहाँ पे वह सैंटोस एफसी में शामिल हो गए। अपने युवा करियर की सफलता और अतिरिक्त आय के साथ, उनके परिवार ने अपनी पहली संपत्ति खरीदी, विला बेलमिरो के बगल में एक घर। उनकी पारिवारिक जीवन की गुणवत्ता में सुधार हुआ, क्यूंकि १५ की उम्र पे नेय्मर एक महीने में १०,००० रियाल और १६ की उम्र पे हर महीने १२५,००० रियाल कमा रहे थे। 17 साल की उम्र पे उन्होंने अपने पहले पूर्ण व्यावसायिक अनुबंध पर हस्ताक्षर किया, जिसके मुताबिक उन्हें सैंटोस की मुख्य टीम में उन्नत बनाया गया। फिर उन्होंने अपनी पहली प्रायोजनी सौदों पर हस्ताक्षर करना शुरू किया।

क्लब कॅरिअर
-----------

### सैंटोस

#### युवा टीम

नेय्मर ने कम उम्र में ही फुटबॉल खेलना शुरू कर दिया था, जिसके बाद उन्हें २००३ में सैंटोस एफसी के द्वारा अनुबंध दिया गया था। वहां उन्हें सैंटोस की युवा अकादमी में शामिल किया गया था, जो कि कोतिन्हयो, क्लोदोआल्डो, डिएगो, एलानो और एलेक्स जैसे दिग्गज खिलाड़ियों की वजह से जानी जाती है। उन्होंने अपने क्लब करिअर की शुरुआत पेपे, पेले और रॉबिन्ह्यो जैसे खिलाड़ियों के साथ की, वहां उन्हें पेशी नाम से जाना जाता था। युवा अकादमी में उनकी दोस्ती पाउलो हेनरिक गान्सो से हुई। १४ की उम्र में, नेय्मर रियल मैड्रिड की युवा टीम में शामिल होने के लिए स्पेन चले गए, उस समय रियल मेड्रिड के पास रोनाल्डो, ज़िनेदिन जिदेन, डेविड बेखम, रॉबर्टो कार्लोस और रॉबिन्ह्यो जैसे शानदार खिलाड़ी थे।

सन्दर्भ
-------

1. ↑  "Neymar". ESPN. मूल से 8 जून 2013 को पुरालेखित. अभिगमन तिथि 25 जून 2014.
2. ↑  "Santos' Neymar named South American Player of the Year". *Goal.com*. ३१ दिसम्बर २०११. मूल से 19 जून 2014 को पुरालेखित. अभिगमन तिथि ३१ दिसम्बर २०११.
3. ↑  "स्टार फुटबॉलर नेमार का पेरिस सेंट जर्मेन के साथ 5 साल का करार". *आज तक* (hindi में). अभिगमन तिथि 2022-06-08.सीएस1 रखरखाव: नामालूम भाषा (link)
4. ↑  "Neymar should reject Premier League and stay at Santos, says Pelé". *The Times*. London. ३ अगस्त २०११. मूल से 22 मार्च 2013 को पुरालेखित. अभिगमन तिथि ३ अगस्त २०११.
5. ↑  "Messi, better than me? No chance, he's not even as good as Neymar, says Pele" Archived (Date missing) at Archive-It. Daily Mail
6. ↑  "Ronaldinho: Neymar will be the best in the world" Archived 2014-08-14 at the Wayback Machine Goal.com
7. ↑  Pahwa, Varun. "You Haven't Seen this Neymar Jr Biography Anywhere Else" (अंग्रेज़ी में). अभिगमन तिथि 2021-11-18.
8. ↑  "Soccer prodigy Neymar is at home in Brazil". *The Age*. Melbourne. मूल से 9 नवम्बर 2013 को पुरालेखित. अभिगमन तिथि 10 जुलाई 2012.
9. ↑  "Work and play–Brazil's samba star Neymar has it all". CNN. 1 मार्च 2012. मूल से 9 एप्रिल 2012 को पुरालेखित.
10. ↑  "Neymar da Silva Santos Júnior – The World's Hottest Property?". Back Page Football. मूल से 17 नवम्बर 2011 को पुरालेखित.
11. ↑  "Performance by the under-12 Briosa almost did Neymar hit with São Paulo". 7 जनवरी 2013. मूल से 28 सितम्बर 2013 को पुरालेखित.
12. ↑  "The Trajectory of a Soccer Star–Neymar". 7 जनवरी 2013. मूल से 13 जून 2013 को पुरालेखित. अभिगमन तिथि 13 एप्रिल 2018.
13. ↑  "Neymar: without Pep Guardiola on the Barce bench". Merca Foot. मूल से 11 जून 2015 को पुरालेखित.
14. ↑  "Atacantes – Neymar" (पुर्तगाली में). Santos Futebol Clube. मूल से 4 दिसंबर 2012 को पुरालेखित.
15. ↑  "Soccer Prodigy, at Home in Brazil" Archived 2017-08-05 at the Wayback Machine *The New York Times*. अभिगमन तिथि: २२ मई २०१४

बाहरी कड़ियाँ
-------------

|  |  |
| --- | --- |
|  | **नेय्मर** से संबंधित मीडिया विकिमीडिया कॉमंस पर उपलब्ध है।  |

* आधिकारिक जालस्थल (Portuguese)
* नेमार career stats at Soccerbase
* Profile[*मृत कड़ियाँ*] at ESPN
* नेमार – FIFA competition record